ଫ୍ଲୁଟିକାସୋନ ଫୁରୋଏଟ/ଭିଲାଣ୍ଟେରୋଲ

ଅନ୍ୟମାନଙ୍କ ମଧ୍ୟରେ ବ୍ରେଓ ଏଲିପଟା ବ୍ରାଣ୍ଡ ନାମରେ ବିକ୍ରି ହେଉଥିବା ଫ୍ଲୁଟିକାସୋନ୍ ଫୁରୋଏଟ/ଭିଲାଣ୍ଟେରୋ ( FF / VI ) ହେଉଛି ଏକ  ଔଷଧ ମିଶ୍ରଣ ଯାହା କ୍ରନିକ୍ ଅବଷ୍ଟ୍ରକ୍ଟିଭ୍ ଫୁସଫୁସ ରୋଗ (COPD) ଏବଂ ଆଜମା ରୋଗର ଦୀର୍ଘକାଳୀନ ଚିକିତ୍ସା ପାଇଁ ବ୍ୟବହୃତ ହୁଏ । ୟୁରୋପରେ ଏହା ଦ୍ୱିତୀୟ ଧାଡ଼ିର ଚିକିତ୍ସା ମାନ୍ୟତା ପାଇଛି । ଏହା ପାଟି ବାଟେ ପ୍ରଶ୍ୱାସ ନେଇ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବିସ୍ଫୋଟକ ଦାଗ, ମୁଣ୍ଡବିନ୍ଧା, ଉପର ଶ୍ୱାସନଳୀ ସଂକ୍ରମଣ, କାଶ ଏବଂ ଗଳା ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ବ୍ରୋଙ୍କୋସ୍ପାଜ୍ମ, ଗ୍ଲକୋମା ଏବଂ କମ୍ ପୋଟାସିୟମ୍ ଅନ୍ତର୍ଭୁକ୍ତ ହୋଇପାରେ । ଏଥିରେ ଫ୍ଲୁଟିକାସୋନ ଫୁରୋଏଟ, କର୍ଟିକୋଷ୍ଟେରଏଡ୍ ଏବଂ ଭିଲାଣ୍ଟେରୋଲଯାହା ଏକ ଦୀର୍ଘକାଳୀନ କାର୍ଯ୍ୟ କରୁଥିବା β<sub>2</sub> ଆଗୋନିଷ୍ଟ (ଲାବା/ LABA) ଥାଏ |  ବେଳେ ବେଳେ ଆଜମା ରୋଗର ଫଳାଫଳକୁ କେବଳ ଲାବା ଖରାପ କରିଦେଇପାରେ । 

ଏହି ଔଷଧ ମିଶ୍ରଣକୁ ଆମେରିକା ଏବଂ ୟୁରୋପରେ ୨୦୧୩ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥିଲା ।  ବୁଡେସୋନାଇଡ/ଫର୍ମୋଟରୋଲର ବିକଳ୍ପ ଭାବରେ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୩ ମସିହା ସୁଦ୍ଧା ୬୦ ମାତ୍ରା ପାଇଁ ଏହାର ମୂଲ୍ୟ ୧୬୦ ଡଲାର ଥିଲା । ଯୁକ୍ତରାଜ୍ୟରେ ଏହାର ମୂଲ୍ୟ ପ୍ରାୟ ୪୪ ପାଉଣ୍ଡ ଥିଲା । ୨୦୨୦ ରେ, ଏହା ଯୁକ୍ତରାଷ୍ଟ୍ରରେ ୧୧୫ ତମ ସାଧାରଣ ଔଷଧ ଥିଲା ଯାହାର ୫ନିୟୁତରୁ ଅଧିକ ପ୍ରେସକ୍ରିପସନ୍ ଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki